འཇམ་དཔལ་ཚེ་བདག་ཕྱག་རྒྱ་ཟིལ་གནོན་གྱི་
ལས་བྱང་གནམ་ལྕགས་འཁོར་ལོ་
ཞེས་བྱ་བ་བཞུགས་སོ། །
༄༅། །ན་མ་ཤྲྰི་ཡ་མ་རཱ་ཛཱ་ཡུརྦ་ཏ་ཡེ། བདེ་ཆེན་འགྱུར་མེད་ཆོས་དབྱིངས་ཀུན་
གསལ་མཛེས་མར་གྲངས་མེད་གཟུགས་སྐུའི་མི་ལྟུང་ཕྱང་ཕྲུལ་ལེགས་པར་འགོད་
མཁས་བྱེད་པོ་ཀུན་ཏུ་བཟང་། །སྲིད་གསུམ་བདུད་སྡེའི་ཤ་མཆོག་སྦྱིན་བྱུང་ཕོན་པོ་
ཕྱེ་མར་འཐག་མཛད་ལོངས་སྐུ་གཙུག་ན་ཟླ་བའི་ཉག་ཕྲན་འཇམ་དཔལ་གཤིན་རྗེའི་
གཤེད། །རྒྱལ་ཀུན་གསང་གསུམ་ཡོན་ཏན་ཕུང་པོའི་ཀུན་ཕན་གང་ཐུགས་མཁའ་
ལ་རབ་འཆར་ལས་ལྡན་ས་མོས་རྒྱས་མཛད་སྤྲུལ་སྐུ་པདྨ་འབྱུང༌། །སྐུ་གསུམ་ངོ་བོ་
རིགས་འཛིན་རྩ་བརྒྱུད་བླ་མའི་ཚོགས་ཀྱི་ཞབས་ཟུང་མཁའ་ལྡིང་དཀར་པོ་བདག་
ཡིད་རྫིང་བུར་རོལ་བའི་དགའ་སྟོན་སྩོལ། །སྔ་འགྱུར་རྒྱུད་སྔའི་རང་བྱུང་མགོ་སྐྱེས་
ནས། །འཇམ་དཔལ་གཤིན་རྗེའི་ཟབ་ལམ་འཆི་མེད་ཆབ། །འབད་རྩོལ་དུ་མས་
ཕྱོགས་འདིར་རྒྱས་མཛད་པའི། །སྒྲ་བསྒྱུར་གནུབས་ཆེན་སྐལ་ལྡན་ཤིང་རྟའི
ཞབས། །ཕྱི་ནང་གསང་གསུམ་གདམས་པ་ཡིད་བཞིན་ནོར། །སྣ་ཚོགས་སྒྲོམ་བུའི་
ཀླུ་དབང་ཅོད་པན་དུ། །མི་མངོན་ཕྱག་རྒྱས་བཏབ་པ་གསང་བའི་གཏེར། །ཐུབ་
བསྟན་འདོད་དགུའི་དཔལ་འབྱོར་རྒྱས་བྱའི་ཕྱིར། །(༢ན)ལེགས་པར་འདོན་མཛད་
རྡོ་རྗེ་འོད་འབར་སོགས། །རབ་འབྱམས་ལས་བཞིའི་རིན་ཆེན་བང་མཛོད་
མཆོག །འཛིན་མཁས་དངོས་བརྒྱུད་ཡོངས་འཛིན་ཚོགས་རྣམས་ལ། །གུས་པས་
འདུད་དོ་བརྩེ་བའི་སྤྱན་གྱིས་གཟིགས། །སྡིག་རྒྱུད་གནམ་ལྕགས་ཐོག་མདའ་ལས་
གྲུབ་པའི། །ཕྲིན་ལས་འཁོར་ལོ་འབར་བ་རྩིབས་སྟོན་ཅན། །མན་ངག་ཧ་ལ་ནག་
པོས་དར་བཏགས་པ། །ཕྱོགས་བཅུར་འཁོར་རོ་བདུད་སྡེ་བག་ཡོད་བྱོས། ༈ །ཐོག་
80

འཇམ་དཔལ་ཚེ་བདག་ཕྱག་རྒྱ་ཟིལ་གནོན་གྱི་ལས་བྱང་གནམ་ལྕགས་འཁོར་ལོ། ༼༢༣༽
མར་བླ་བརྒྱུད་གསོལ་འདེབས་ནི། ཁྱབ་བདག་ཐོག་མའི་མགོན་པོ་ཀུན་ཏུ་
བཟང་། ཁ་སྦྱོར་བདུན་ལྡན་ཁྲོ་རྒྱལ་གཤིན་རྗེའི་གཤེད། །ངེས་གསང་རྒྱུད་སྡེའི་
བདག་པོ་རྡོ་རྗེ་འཛིན། །གསོལ་བ་འདེབས་སོ་དངོས་གྲུབ་རྣམ་གཉིས་སྩོལ། །ཟུང་
འཇུག་སྐུ་བརྙེས་འཇམ་དཔལ་བཤེས་གཉེན་ཞབས། །དུས་གསུམ་མཁྱེན་པ་པདྨ་སཾ་
བྷ་ཝ། །བརྟུལ་ཞུགས་སྤྱོད་པ་མཐར་ཕྱིན་ནོར་བུ་འཛིན། །གསོལ་བ་འདེབས་
སོ་྾། །སྐད་གཉིས་སྨྲ་བའི་དབང་པོ་བུདྡྷའི་མཚན། །ལས་ལྡན་གཏེར་སྟོན་རྡོ་རྗེ་
འོད་འབར་དང༌། །གང་དེའི་གདམས་པའི་མངའ་བདག་སཾ་བྷོ་ཊར། །གསོལ་
(༢བ)འདེབས་྾། །རིགས་འཛིན་དབང་པོ་གངས་བན་བཀྲ་ཤིས་དར། །མཐུ་སྟོབས་
དབང་ཕྱུག་གངས་པ་རི་དཀར་བ། །སྡེ་བརྒྱད་བྲན་དུ་འཁོལ་བ་ཤཱཀ་འབུམ་
ལ། །གསོལ་བ་྾། །སྔ་འགྱུར་བསྟན་པའི་སྲོག་ཤིང་རྡོ་རྗེ་དཔལ། །ཟབ་སྦས་གསལ་
བར་སྟོན་པའི་ཤཱཀྱའི་མཚན། །རིགས་འཛིན་མཁས་གྲུབ་མཁྱེན་རབ་དཔལ་མགོན་
ལ། །གསོལ་བ་྾། །ཐེག་མཆོག་བསྟན་པའི་གསལ་བྱེད་ཆོས་ཀྱི་རྗེ། །བདེ་ལེགས་
རྒྱལ་མཚན་འཛིན་པའི་དཔལ་གྱུར་དང༌། །གསང་རྙིང་བསྟན་པའི་བདག་པོ་སྒྲོལ་
མ་བར། །གསོལ་བ་྾། །རྣམ་གཉིས་གཙུག་བསྟེན་རཏྣ་དྷྭ་ཛའི་ཞབས། །གཤིན་རྗེ་
གཤེད་དངོས་སོ་མ་ནཱ་ཐ་དང༌། །དབང་ཆེན་གྲུབ་པ་མཆོག་བརྙེས་ནུབ་དགོན་
པར། །གསོལ་བ་྾། །སྤྲུལ་སྐུ་རིགས་འཛིན་ཆོས་རྒྱལ་དབང་པོའི་སྡེ། །ཟིལ་གནོན་
དངོས་གྲུབ་མཆོག་བརྙེས་རྒྱལ་མཚན་དཔལ། །ཞིང་སྐྱོང་བྲན་དུ་བཀོལ་བའི་རྡོ་རྗེ་
འཛིན། །གསོལ་བ་྾། །མ་ལུས་གདམས་པའི་གངྒཱ་ཁྱོད་ཐུགས་སུ། །ལེགས་གཏམས་
མཁས་བཙུན་བཟང་པོའི་བརྟུལ་ཞུགས་ཅན། །དཔལ་འབྱོར་སྐུ་གསུམ་ལྷུན་གྲུབ་
དྲང་སྲོང་ཆེ། །གསོལ་བ་྾། །སྲིད་གསུམ་ཟིལ་གནོན་མངོན་སྤྱོད་དྲག་རྩལ་
ལས། །འཕྲིན་ལས་རྡོ་རྗེའི་ཕ་ལམ་རྩིབས་སྟོང་ཅན། །འཁོར་བྱེད་ཁྲག་འཐུང་རྣམ་
རོལ་དཔའ་བོའི་སྡེ། །གསོལ་བ་྾། །ཕྱི་ནང་གསང་གསུམ་གདམ་པ་ས་འཛིན་
དབང་། །རྣོ་ངར་རྣ་ཆ་བརྒྱད་སོགས་གསེར་གྱི་རི། །སྟོན་མཛད་བྱེད་པོ་དངོས་
81

རྒྱལ་དབང་ལྔ་པ་ངག་དབང་བློ་བཟང་རྒྱ་མཚོའི་གསུང་འབུམ། ནང་མ་༼ཁ༽
་དྲག་པོའི་
བརྒྱུད་ཡོངས་འཛིན་ལ། །གསོལ་བ་འདེབས་སོ་྾། །ངོ་མཚར་བཀྲ་ཤིས་བྱིན་ཆགས་
གནས་མཆོག་ཏུ། །མི་ཕྱེད་ཕྱག་རྒྱས་བཏབ་པ་ཟབ་མོའི་གཏེར། །(༣ན)གནས་ཆོས་
བཀའ་ཡི་སྲུང་མར་བཅས་པ་ལ། །གསོལ་བ་འདེབས་སོ་྾། །འཁོར་བའི་ངང་ཚུལ་
ཀུན་ལ་ཡིད་ལོག་ཅིང༌། །འགྲོ་རྣམས་སངས་རྒྱས་ས་ལ་འགོད་པའི་ཆེད། །རྨད་བྱུང་
ཐེག་པ་མཆོག་གི་ལམ་ཞུགས་ནས། །མཆོག་ཐུན་དངོས་གྲུབ་འགྲུབ་པར་བྱིན་གྱིས་
རློབས། །བགྲོད་པ་རྣམ་པ་གསུམ་གྱི་འཇུག་ངོགས་ལས། །སྨིན་པར་བྱེད་པ་དབང་
གི་རིམ་པ་དག །མཚན་ལྡན་རྡོ་རྗེ་སློབ་དཔོན་དྲུང་ནོད་དེ། །ངེས་གསང་སྣོད་དུ་
རུང་བར་བྱིན་གྱིས་རློབས། །རྒྱུ་རྐྱེན་དང་བྲལ་ཆུ་ལས་ཉ་འཕར་ཚུལ། །གསལ་སྟོང་
ལྷ་སྐུར་ལྡང་བའི་ང་རྒྱལ་གྱིས། །དྲེགས་པ་ཐུག་ཕྲད་བསད་པའི
སྔགས། །མངོན་སྤྱོད་འཕྲིན་ལས་འགྲུབ་པར་྾། །གྲངས་མེད་ཆོས་རྣམས་མ་ལུས་
སེམས་ཀྱི་ཀློང༌། །ཡེ་ནས་གྲོལ་བའི་མི་འགྱུར་ཀུན་ཏུ་བཟང༌། །གདོད་ནས་འཁྲུལ་
མ་མྱོང་བའི་རིག་པ་འདི། །ཚེ་འདིར་མྱུར་དུ་རྟོགས་པར་྾། །རིགས་བཟང་ཕྱག་རྒྱ་
ལས་འོངས་དགའ་བ་བཞི། །རྫོགས་པའི་བདེ་སྟོང་ཡེ་ཤེས་རབ་རྒྱས་ཤིང་། ། རྩ་
གསུམ་འཁོར་ལོ་བཞི་ལྡན་སྐུ་བཞིའི་གར། །གདོད་མའི་མགོན་པོ་འགྲུབ
པར་྾། །མདོར་ན་ཡང་ཟབ་འཇམ་དཔལ་རྫོགས་ཆེན་སོགས། །སངས་རྒྱས་རྗེན་
པར་སྟོན་པའི་ཟབ་མོའི་ཆོས། །ཉམས་སུ་བླངས་པས་འདི་ཕྱི་བར་གསུམ་གྱི། །བདེ་
ལེགས་དོན་ཀུན་ལྷུན་གྱིས་གྲུབ་གྱུར་ཅིག ༈ །དེ་ནས་འཇམ་དཔལ་ཞི་བ་བསྐྱེད་པ་
ནི། ཆོས་ཀུན་སྟོང་ཉིད་ནམ་མཁའ་ལྟ་བུའི་ངང་། །པད་ཉི་ཆུ་ཤེལ་དབང་པོའི་
དཀྱིལ་འཁོར་སྟེང་། །སྔགས་ཀྱི་ཡི་གེ་བརྗོད་དང་འཕྲོ་འདུ་ལས། །རང་ཉིད་འཛམ་
བུ་ནཱ་དའི་མདངས་འཛིན་པའི། །(༣བ)ཡིད་འོང་གཞོན་ནུ་ཟུར་ཕུད་ལྔ་པ་ཅན། །ཕྱག་
ཟུང་ཤེས་རབ་རལ་གྲི་ཨུཏྤལ་གྱི། །འདབ་སྟོང་རྒྱས་རྩེར་ཤེར་ཕྱིན་གླེགས་བམ་
བསྣམས། །ཞབས་གཉིས་མི་ཕྱེད་རྡོ་རྗེ་སྐྱིལ་ཀྲུང་ཅན། །སྣ་ཚོགས་རིན་ཆེན་ཕྲེང་
བའི་དོ་ཤལ་དང་། །རབ་བཀྲ་ལྷབ་ལྷུབ་དར་གྱིས་མངོན་པར་ཀླུབས། །ཐུགས་ཀའི་
!-68!!
82

འཇམ་དཔལ་ཚེ་བདག་ཕྱག་རྒྱ་ཟིལ་གནོན་གྱི་ལས་བྱང་གནམ་ལྕགས་འཁོར་་ལོ། ༼༢༣༽
ཧཱུཾ་ལས་འོད་ཟེར་འཕྲོ་འདུ་ཡིས། །དམ་ཚིག་པ་དང་ཡེ་ཤེས་གཉིས་མེད་གྱུར། །མདུན་
དུ་དཔག་བསམ་རྐང་འཐུང་ཡལ་འདབ་དང་། །གང་བུ་མངོན་པར་རབ་ཏུ་རྒྱས་
པའི་དབུས། །མི་འཇིགས་གདོང་ལྔའི་ཁྲི་ལ་ཉི་མའི་གཉེན། །ཐེག་གསུམ་གདུལ་བྱའི་
འཁོར་གྱིས་ཡོངས་བསྐོར་བའི། །པདག་མདུན་ཀུན་ལ་ཕྱི་ནང་གསང་བ་
ཡིས། །མཆོད་ཚོགས་དངོས་བཤམས་ཡིད་ཀྱིས་ལེགས་སྤྲུལ་འབུལ། །རྒྱུད་ཚིག་
དབྱར་གྱི་རྔ་གསང་ཆེར་བསྒྲགས་པས། །སྐལ་ལྡན་མདོངས་མཐའི་དགའ་སྟོན་རྒྱས་
གྱུར་ཅིག །རྒྱུད་རྒྱས་བསྡུས་གང་རུང་སོང་རྗེས། སྔོན་དུས་རྒྱལ་བས་རི་བོ་བྱ་རྐང་
དུ། །རྒྱུད་འདི་གསུངས་ཚེ་སྐུ་ལས་འོད་ཟེར་འབུམ། །རེ་རེའི་རྩེ་ལ་འདབ་ལྡན་
པདྨའི་སྟེང་། །སྤྲུལ་པའི་སྐུ་རེས་ཕྱོགས་བཅུའི་འཇིག་རྟེན་དུ། །ཆོས་འཁོར་བསྐོར་
ལྟར་བདག་གིས་འཇམ་དཔལ་གྱི། །ཆོས་འདི་བསྒྲགས་པས་སེམས་ཅན་ཐམས་ཅད་
ཀྱི། །རྒྱུད་ལ་སྐྱེ་མེད་ཡོངས་སུ་ཐོབ་པ་དང༌། །འཛིན་མེད་རང་གྲོལ་འགྱུར་བའི་
རྒྱུར་གྱུར་ཅིག ༈ །སྐྱབས་འགྲོ་ནི། བདག་དང་མཁའ་མཉམ་ལུས་ཅན་མ་ལུས་
ཀུན། །དེང་ནས་བཟུང་སྟེ་བྱང་ཆུབ་སྙིང་པོའི་བར། །དཀོན་མཆོག་རིན་ཆེན་གསུམ་
ལ་སྐྱབས་འགྲོ་ཞིང༌། ། རྒྱ་ཆེན་བྱང་ཆུབ་མཆོག་ཏུ་སེམས་མཆོག་བསྐྱེད། །སེམས་
ཅན་ཐམས་ཅད་བདེ་བ་དང་ཞེས་སོགས་ལན་གསུམ་བརྗོད། ཚོགས་ཞིང་(༤ན)ནི།
མདུན་དུ་རིན་ཆེན་ཁྲི་པད་ཉི་ཟླའི་སྟེང༌། །བཅོམ་ལྡན་ཕྱག་རྒྱ་ཟིལ་གནོན་ཅོད་པན་
དུ། །ཀུན་འདུས་རྡོ་རྗེ་སློབ་དཔོན་བཞུགས་པ་ལ། །དམ་ཚིག་ཡེ་ཤེས་གཉིས་སུ་མེད་
པར་གྱུར། །ཨོཾ་བཛྲ་ས་མ་ཡ་ཧཱུཾ་ཛཿ རྡོ་རྗེ་སློབ་དཔོན་སངས་རྒྱས་དཔལ། །དུས་
གསུམ་བཞུགས་ལ་ཕྱག་འཚལ་ལོ། །མཆོག་གསུམ་སྟོན་པའི་ཞིང་གྱུར་ལ། །གཉིས་
མེད་ཡིད་ཀྱིས་སྐྱབས་སུ་མཆི། །དངོས་འབྱོར་ཡིད་ཀྱིས་རྣམ་སྤྲུལ་པ། །དག་པའི་
མཆོད་པ་བཞེས་སུ་གསོལ། །དངོས་གྲུབ་ཆུ་བོ་གཅོད་པའི་བགེགས། །ཉེས་བྱས་མ་
ལུས་བཤགས་པར་བགྱི། །ཕྱོགས་བཅུ་དུས་དང་དམ་པའི་ཆོས། །མ་ཆགས་སྤྱོད་ལ་
རྗེས་ཡི་རང་། །དག་པའི་མཐའ་གཞན་དྲི་མ་མེད། །རྫོགས་པའི་བྱང་ཆུབ་སེམས་
83

རྒྱལ་དབང་ལྔ་པ་ངག་དབང་བློ་བཟང་རྒྱ་མཚོའི་གསུང་འབུམ། ནང་མ་༼ཁ༽
བསྐྱེད་དོ། །བདག་དང་མཐའ་ཡས་སེམས་ཅན་རྣམས། །དུས་གསུམ་བཞུགས་ལ་
ལུས་དབུལ་ལོ། །ཚེ་རབས་བགྲངས་པའི་ལས་རྣམས་ཀུན། །བསྡུས་ཏེ་བྱང་ཆུབ་
ཆེན་པོར་བསྔོ། ༈ །དེ་ནས་སྲུང་འཁོར་ནི། རང་ཉིད་འཇམ་དཔལ་གཞོན་ནུར་
གསལ་བ་སྐད་ཅིག་གིས་ཕྱག་རྒྱ་ཆེན་པོ་ཟིལ་གནོན་ཞལ་གསུམ་ཕྱག་དྲུག་ཞབས་
བཞི་བགྲད་པ། དུར་ཁྲོད་ཀྱི་ཆས་དང་གར་དགུའི་ཉམས་ཅན་ཡེ་ཤེས་ཀྱི་མེ་དཔུང་
འབར་བའི་དབུས་ན་བཞུགས་པའི་ཐུགས་ཀའི་ཧཱུཾ་ལས་ཁྲོ་བོའི་ཚོགས་གྲངས་མེད་
པ་འཕྲོ་བར་གྱུར། དེ་ནས་རོལ་མོ་དབྱངས་དང་བཅས་ཏེ། ཧཱུཾ། བདག་ཉིད་ཁྲོ་རྒྱལ་
ཐུགས་ཀ་ནས། །མཐིང་ནག་ཧཱུཾ་གི་འོད་ཟེར་ལས། །སྟོང་གསུམ་ཁྲོ་བོའི་རབ་གང་
ཞིང་། །རྔམ་སྒྲས་འཇིག་རྟེན་ཀུན་བཀང་ནས། །གནོད་མཛེས་ཁྲོ་བོ་མ་ཡིན་
པའི། །གདུག་པ་གཡོ་འགུལ་མིང་ཡང་མེད། །(༤བ)ཁྲོ་རྒྱལ་མཚོན་ཆ་མེ་རི་
འབར། །འབར་བའི་མཚམས་ལས་མ་འདའ་ཞིག །ཨོཾ་སུམྦྷ་ནི་སུམྦྷ་ཧཱུཾ། གྲྀ་ཧྞ་གྲྀ་ཧྰ་
ཧཱུཾ། གྲྀ་ཧྞ་པཱ་ཡ་གྲྀ་ཧྞ་པཱ་ཡ་ཧཱུཾ། ཨཱ་ན་ཡ་ཧོཿ བྷ་ག་ཝཱ་ན་བིདྱ་རཱ་ཛ་ཡ་ཧཱུྃ་ཕཊ། སྲ་
བརྟན་མི་གཡོ་རྡོ་རྗེའི་གུར་ཁང་དང༌། །གཏུམ་དྲག་ཁྲོ་བོ་རོལ་པས་རབ་གཏམས་
ཤིང་། །རྣོ་ངར་མཚོན་ཆ་ཁ་དོག་ལྔ་ལྡན་པའི། །དུས་མཐའི་མེ་ཡིས་བར་མཚམས་
མེད་པར་ཁྱབ། །ཕཊ་རཾ་ཨེ་རཾ་ཛྭ་ལ་རཾ། ཁྲོ་བོ་དང་མཚོན་ཆ་མེ་རབ་ཏུ་འབར་བའི་
གུར་ཁང་དུ་གྱུར། རང་ཉིད་ཟིལ་གནོན་གསལ་བའི་སྤྱི་གཙུག་ཏུ། །འཁོར་ལོས་སྒྱུར་
བའི་ཐུགས་ཀར་ཧཱུྃ་ཡིག་ལས། །གསེར་འཁོར་ལྟེ་བར་བཅས་སྟེང་ཉི་གདན་
ལ། །ཕྱོགས་ཀྱི་གྲངས་ལྡན་ཧཱུཾ་ལས་ཁྲོ་བོ་བཅུ། །རབ་འཇིགས་མཐིང་ནག་བེ་ཅོན་
ཞགས་པ་བསྣམས། །དབུས་སུ་རང་ཉིད་ཞི་བའི་ཉམས་ལྡན་པའི། །འཁོར་ལོས་སྒྱུར་
རྒྱལ་ཕྱག་གཉིས་ཙཀྲ་འཛིན། །ཐུགས་ཀར་ཡེ་ཤེས་འཁོར་ལོ་འཁོར་བ་ཡིས། །རིགས་
སྔགས་བྱད་སྟེམས་རྦོད་གཏོང་ཟོར་ཁ་དང༌། །ལོག་འདྲེན་དགྲ་སྡེའི་གནོད་ཅིང་འཚེ་
བ་སོགས། ‘ །སྟོང་གསུམ་ཁྲོ་རྒྱལ་ཀུན་ཀྱང་སྐྲག་བྱེད་པའི། །རྣོ་ངར་རྩིབས་ཀྱི་བར་
དུ་ལྷག་མེད་གྱུར། །ཨོཾ་ཨཱཿ ཨུཥྞི་ཥ་བཛྲ་ཙཀྲ་ཝརྟི་སརྦ་ལོ་ཀི་ཀ་ལོ་ཀི་ཏ་རཾ་པ་ཡན་
84

འཇམ་དཔལ་ཚེ་བདག་ཕྱག་རྒྱ་ཟིལ་གནོན་གྱི་ལས་བྱང་གནམ་ལྕགས་འཁོར་ལོ། ༼༢༣༽
ཏྲ་མན་ཏྲ་ཏན་ཏྲ་ཧ་ན་ཧ་ན་ད་ཧ་ད་ཧ་པ་ཙ་པ་ཙ་ཀུ་རུ་ཀུ་རུ་སྨུ་རུ་སྨུ་རུ་ཨ་བྷི་
ཥིཉྩ་ཨ་ཨཱཿ གཏད་མནན་སྦྱོར་བ་ལ་སོགས་པ་ངག་མནན་བྱེད་པའི་བན་བོན་ཐམས་
ཅད་མཱ་ར་ཡ་སོད་སོད། ཛ་ལ་བཟློག་ཕཊ་སྭཱཧཱ། ལོང་སྐབས་དང་བསྟུན་པའི་བཟླ་
བར་བྱའོ། །དེ་ནས་བཤགས་པ་ནི། རབ་ཡངས་བདག་མདུན་མཁའ་ལ་རིན་ཆེན་
ཁྲིས། །ཆུ་སྐྱེས་རྟ་བདུན་དཀྱིལ་འཁོར་གདན་སྟེང་དུ། །རྩ་(༥ན)བརྒྱུད་བླ་མ